**NACIONALINIS VĖŽIO INSTITUTAS**

TVIRTINU

Nacionalinio vėžio

instituto direktoriaus pavaduotojas klinikai

\_\_\_\_\_\_\_\_\_\_\_\_\_\_\_

(parašas)

Prof. S.Cicėnas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(skyriaus pavadinimas)

JAUNESNIOJO GYDYTOJO REZIDENTO

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PAREIGINIAI NUOSTATAI

2020- - Nr. P8-

Vilnius

**I SKYRIUS**

**BENDRIEJI REIKALAVIMAI**

1. Jaunesnįjį gydytoją rezidentą vadovaujantis Lietuvos Respublikos darbo kodeksu pagal terminuotą darbo sutartį į darbą priima ir su juo darbo sutartį pasirašo Nacionalinio vėžio instituto direktorius.
2. Jaunesniojo gydytojo rezidento pareigybė priskiriama specialistų pareigybių grupei.
3. Pareigybės lygis – A1.
4. Jaunesnysis gydytojas rezidentas tiesiogiai pavaldus.................................................. .........................................................................................................................................................

**II SKYRIUS**

**REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turėti medicinos gydytojo profesinę kvalifikaciją;
   2. turėti medicinos praktikos licenciją;
   3. studijuoti savo specialybės medicinos rezidentūroje.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
   1. teikiant paslaugas vadovaujasi medicinos gydytojo medicinos norma MN 7:1995 „Medicinos gydytojas“ ir jos pakeitimais;
   2. teikia būtinąją medicinos pagalbą;
   3. nepriskirtais jo kompetencijai, o taip pat visais neaiškiais atvejais konsultuojasi su savo vadovu, o jam nesant, su kitais tos srities gydytojais;
   4. bendradarbiauja su kitais asmens bei visuomenės sveikatos priežiūros, slaugos ir socialinės rūpybos darbuotojais bei specialistais;
   5. propaguoja sveiką gyvenseną, ligų profilaktikos ir sveikatos tausojimo bei ugdymo priemones;
   6. dalyvauja įgyvendinant privalomąsias sveikatos programas;
   7. laikosi gydytojo profesinės etikos principų, gerbia pacientų teises ir jų nepažeidžia;
   8. laikosi medicinos praktikos licencijavimo taisyklių; NVI vidaus darbo tvarkos taisyklių ir jų pakeitimų;
   9. susipažįsta ir vadovaujasi NVI direktoriaus įsakymais
   10. tvarko medicininius dokumentus Lietuvos Respublikos teisės aktų ir rezidentūros bazės nustatyta tvarka;
   11. pasirašo medicininiuose dokumentuose;
   12. taiko tik įteisintus tyrimo, diagnostikos ir gydymo metodus Lietuvos Respublikoje;
   13. kvalifikuotai pagal savo kompetenciją diagnozuoja ir gydo ligas, rekomenduoja ir organizuoja profilaktikos priemones;
   14. atlieka kitas Lietuvos Respublikos teisės aktais nustatytas pareigas;
   15. laikosi rezidentūros bazės vidaus dokumentų;
   16. laiku vykdo kitus jaunesniojo rezidento vadovo pavedimus
   17. žino ir moka:
       1. saugos darbe reikalavimus;
       2. sveikatos apsaugos ir socialinės medicinos organizavimo principus;
       3. darbo su dokumentais pagrindus;
       4. medicinos statistikos pagrindus;
       5. sveikatos draudimo principus ir rūšis;
       6. spręsti darbingumo ekspertizės klausimus.
2. Jaunesniajam gydytojui rezidentui leidžiama savarankiškai dirbti, budėti ir teikti medicinos pagalbą neperžiangiant Lietuvos medicinos normų bei šiuose nuostatuose nustatytos kompetencijos. Kitais atvejais jaunesnysis gydytojas rezidentas turi konsultuotis su savo vadovu. Jaunesniojo gydytojo rezidento vadovas privalo arba konsultuoti jaunesnįjį gydytoją rezidentą arba perimti jo prižiūrimą pacientą.
3. Laiku ir teisingai deklaruoti privačius interesus vadovaujantis LR Viešųjų ir privačių interesų derinimo valstybinėje tarnyboje įstatymu.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

1. Jaunesnysis gydytojas rezidentas Lietuvos Respublikos teisės aktų nustatyta tvarka turi teisę:
   1. verstis medicinos gydytojo praktika;
   2. taikyti diagnostikos ir gydymo bei reabilitacijos metodus, neperžengiant Lietuvos medicinos normų bei įgytų įgūdžių;
   3. turėti gydytojo spaudą, išduotą Lietuvos Respublikos Sveikatos apsaugos ministro nustatyta tvarka;
   4. išrašyti receptus nekompenuojamiesiems vaistams, medicinos pagalbos priemonėms;
   5. išrašyti receptus kompensuojamiesiems vaistams, narkotiniams vaistams, medicinos pagalbos priemonėms pagal rezidentūros bazės vadovo nustatytą tvarką;
   6. išduoti nedarbingumo pažymėjimus (pažymas), spręsti darbingumo ekspertizės klausimus;
   7. atsisakyti teikti sveikatos priežiūros paslaugas jei tai prieštarauja gydytojo profesinės etikos principams arba gali sukelti realų pavojų paciento ar gydytojo gyvybei, išskyrus atvejus, kai teikiama būtinoji medicinos pagalba;
   8. nustatyti žmogaus mirties faktus ir išrašyti mirties liudijimus;
   9. išduoti įvairias pažymas, pažymėjimus Sveikatos apsaugos ministerijos nustatytais atvejais ir tvarka;
   10. gauti darbui būtiną informaciją apie gydomus ir konsultuojamus ligonius;
   11. dalyvauti pasitarimuose, konferencijose, kuriose nagrinėjami asmens ir visuomenės sveikatos priežiūros klausimai;
   12. naudotis gydytojams nustatytomis socialinėmis ir kitomis garantijomis;
   13. siūlyti Lietuvos Respublikos Sveikatos apsaugos ministerijai, apskričių ir savivaldybių gydytojams, sveikatos priežiūros įstaigų administracijai kaip gerinti ligų diagnostiką, gydymą ir profilaktiką;
   14. konsultuotis su vyresniuoju gydytoju rezidentu;
   15. teikti Instituto direktoriui ir padalinio vadovui pasiūlymus dėl atliekamo darbo bei jo gerinimo;
   16. gauti visas reikiamas medžiagas ir priemones darbui;
   17. kelti savo kvalifikaciją, dalyvauti tobulinimosi kursuose.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Jaunesnysis gydytojas rezidentas atsakingas už:
   1. savalaikį pavestų darbų atlikimą;
   2. žalą padarytą Institutui savo kaltais veiksmais;
   3. savalaikį Instituto vidaus teisės aktų laikymąsi ir teisėtų reikalavimų vykdymą.
2. Jaunesnysis gydytojas rezidentas už padarytas klaidas, aplaidumą, netinkamą jam priskirtų fukcijų, pareigų vykdymą ar jų nevykdymą bei bioetikos reikalavimų pažeidimą atsako Lietuvos Respublikos teisės aktų ir rezidentūros bazės vidaus dokumentų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Susipažinau ir vykdau :

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020 - ..... - ......

SUDERINTA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Skyrius, vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020 - ....- .....